open-index/open-wikipedia-markdown huggingface dataset:
Antonio García-Trevijano

**Antonio García-Trevijano Forte**, nado en Alhama de Granada (Granada) o 18 de xullo de 1927 e finado en Madrid o 28 de febreiro de 2018, foi un xurista, notario, avogado, político, crítico de arte e pensador republicano español, destacado polo seu activismo contra a ditadura franquista. Foi definido pola University Press of America como «unha figura destacada da política española dende finais dos anos sesenta e probablemente un dos intelectuais máis importantes do século XX en teoría política e estética».
## Traxectoria 
Pola súa actividade opositora contra a ditadura franquista, sufriu diversos procesamentos, encarceramentos e multas. Pola súa intervención na Conferencia Constitucional de Guinea Ecuatorial, foi procesado por alta traizón no Tribunal de Orde Pública. Tamén sufriu cinco retiradas de pasaporte, dúas importantes multas administrativas, tres detencións policiais, unha grave agresión por parte de elementos ultradereitistas enmascarados que irromperon no despacho do avogado madrileño José Manuel Muñoz Salvadores cando celebraba unha rolda de prensa xunto con outros seis avogados e o correspondente en Madrid do diario venezolano *El Nacional* (García-Trevijano sufriu a rotura de dúas costelas e a omoplata) un novo procesamento ante o Tribunal de Orde Pública por un delito contra a forma de Estado (caso instruído polo xuíz Gómez Chaparro) e o encarceramento durante setenta e seis días no cárcere de Carabanchel pola súa acción política.
En 1974 impulsou a creación da Junta Democrática de España, da que foi coordinador executivo e redactor do seu manifesto. Así mesmo, tivo un papel importante na fusión desta organización coa Plataforma de Convergencia Democrática, dando lugar á denominada *Platajunta*, que uniu nun só fronte a todas as forzas políticas de oposición ao réxime de Franco. Ao impoñerse na transición española a opción da reforma da ditadura fronte á de ruptura democrática que defendía, abandonou a política activa.

Foi presidente da asociación Movimiento de Ciudadanos hacia la República Constitucional (MCRC), sendo frecuente activista político, opoñéndose ao sistema de partidos existente en España —ao que denominou «oligarquía de partidos estatais», «Estado de partidos» ou «partidocracia»—, á Constitución de 1978, como norma fundadora, e á monarquía de Filipe VI, como símbolo de unidade, do mesmo xeito que se opuxo á do seu pai Juan Carlos I, por non aceptar que este fora designado como xefe do Estado polo ditador Francisco Franco.

García-Trevijano defendeu o establecemento en España dunha república constitucional, baseada na separación dos poderes do Estado –separación que debe ser en orixe entre o poder executivo e o poder lexislativo, mediante eleccións separadas–, na representación política dos gobernados e na independencia do poder xudicial, como forma de Estado capaz de garantir a democracia representativa.

Publicou numerosos artigos nos principais periódicos españois e foi autor de varios libros sobre filosofía política, entre os que destaca a súa obra *Teoría Pura de la República*.

## Notas
Grant Hart

**Grant Vernon Hart** (18 de marzo de 1961 - 13 de setembro de 2017) foi un músico estadounidense, coñecido por ser o batería e co-compositor da banda de rock alternativo e hardcore punk Hüsker Dü. Tras a separación do grupo en 1988 formou o trío Nova Mob, onde pasou a cantar e a tocar a guitarra. Coa disolución de Nova Mob en 1997 Hart centrouse na súa carreira en solitario.

Como co-compositor de Hüsker Dü, cancións súas, como "The Girl Who Lives on Heaven Hill" e "Turn on the News", recibiron loanzas dos críticos e contemporáneos. O seu estilo vocal, en contraste co de Bob Mould, era máis medido e melódico. A súa elección de temas líricos, que vai dende a alienación adolescente en "Standing by the Sea" e a descrición dun asasinato en "Diane," ata historias travesas como "Books About UFOs", axudou a expandir  as temáticas do hardcore punk.

Hart morreu o 13 de setembro de 2017 por complicacións co cancro de fígado e a hepatite C que padecía.

## Notas 
## Véxase tamén 
### Ligazóns externas 
* Páxina oficial
Bexhill-on-Sea

**Bexhill-on-Sea** (a miúdo coñecido sinxelamente como **Bexhill**) é unha vila inglesa que se atopa no condado de East Sussex, no Sueste de Inglaterra. É unha vila antiga e forma parte do distrito de goberno local de Rother. Bexhill é fogar dun bo número de sitios arqueolóxicos, unha Manor House en Old Town, boas mostras de arquitectura eduardiana e vitoriana, e o famoso De La Warr Pavilion: hoxe un centro de arte contemporánea que contén obras de Andy Warhol, Cerith Wyn Evans e Richard Wilson, entre outros. Tamén ten un auditorio, onde Bob Marley fixo a súa primeira actuación no Reino Unido, e dende entón pasaron por el artistas como Elvis Costello, Goldfrapp, Ray Davies, Years & Years, Patti Smith e Laurie Anderson.

## Véxase tamén 
### Ligazóns externas 
* Bexhill-OSM 
* Discover Bexhill 
* 1066 Country 
* De La Warr Pavilion
Monomito

miniatura|240px|Gráfico que amosa a viaxe do heroe.
O **monomito** ou **mito único**, tamén coñecido como **viaxe do heroe**, é un termo acuñado polo antropólogo e mitólogo estadounidense Joseph Campbell para definir o modelo básico de moitos relatos épicos de todo o mundo. Este patrón tan amplamente distribuído está descrito por Campbell na súa coñecida obra *The Hero with a Thousand Faces* (1949). Grande admirador do novelista James Joyce, Campbell tomou prestado o termo "**monomito**" da novela de Joyce *Finnegans Wake*.

Campbell sostén que os heroes de numerosos mitos de tempos e rexións dispares comparten estruturas e desenvolvementos fundamentais, que aparecen resumidos en *The Hero with a Thousand Faces*.

Campbell e outros estudosos, tales como Erich Neumann, describen as historias de Gautama Buda, Moisés e Cristo en termos de "monomito", e Campbell sostén que moitos mitos clásicos de gran variedade de culturas seguen este patrón básico.

## Notas 
## Véxase tamén 
### Bibliografía 
*  (2nd ed. 1968, 3rd ed. 2008).
*
Greg Norton

**Gregory James Norton**, nado o 13 de marzo de 1959 en Davenport, Iowa, é un músico estadounidense coñecido por ter sido o baixista da banda de rock alternativo Hüsker Dü. Aínda que a meirande parte das composicións do grupo foron realizadas polos seus compañeiros Bob Mould e Grant Hart, Norton contribuíu cos temas "M.T.C.," "Don't Have a Life" e "Let's Go Die" no EP de estrea do grupo, *Land Speed Record*.

Tras a separación de Hüsker Dü en 1988, Norton formou a banda Grey Area co enxeñeiro de Hüsker Dü Colin Mansfield e con Jo Jones. Despois de que Grey Area se separase en 1991 Norton deixou o negocio da música para centrarse na restauración, abrindo o The Norton's Restaurant (no presente pechado) en Red Wing, Minnesota. Norton regresou á música en 2006 coa nova banda Gang Font feat. Interloper. O grupo está formado por Norton, Dave King (de The Bad Plus, Happy Apple, Halloween, Alaska, 12 Rods e The Love-Cars), Eric Fratzke de Zebulon Pike e Happy Apple, e Craig Taborn. No ano 2016 Greg uniuse á banda Porcupine para substituír o seu baixista Davey Reinders.

## Notas
Astilleros de Murueta

**Astilleros de Murueta** é unha factoría naval do País Vasco adicada á fabricación e reparación naval.

## Notas
First Things

***First Things*** é unha publicación relixiosa ecuménica, conservadora e, dende algúns puntos de vista, neoconservadora cuxo obxectivo é "achegar unha filosofía pública relixiosamente informada para a ordenación da sociedade". A revista, que se centra na teoloxía, na liturxia, na historia da igrexa, na historia da relixión, na cultura, na educación, na sociedade e na política, é interrelixiosa, contendo unha ampla tradición intelectual cristiá e xudía.

## Notas 
## Véxase tamén 
### Ligazóns externas 
* Páxina oficial
Danele Sarriugarte

**Danele Sarriugarte Mochales**, nada o 24 de agosto de 1989 en Elgoibar (Guipúscoa), é unha escritora, tradutora e crítica literaria vasca. Licenciouse na Universidade do País Vasco en Tradución e Interpretación e tamén fixo un curso de Pensamento Crítico na Universidade Vasca de Verán. Ademais, está a estudar un máster en Literatura Comparada pola Universidade Autónoma de Barcelona. Fundou o blog *Elearazi* xunto con Garazi Arrula. A “tradución, a reflexión e a creación” foron os alicerces do blog.

## Obra 
### Novelas 
* *Erraiak* (Elkar, 2014, ISBN 9788490272282)
* *Azala erre* (Elkar, 2018, ISBN 9788490278062)

## Notas
Vehmaa

**Pyhäranta** (en sueco *Vemo*) é un municipio de Finlandia situado na rexión de Finlandia Propia. En 2018 a súa poboación era de 2.313 habitantes. A superficie do termo municipal é de 202,09 km2, dos cales 13,25&nbsp;km2 son auga. O concello ten unha  densidade de poboación de 12,25 hab./km².

Limita cos municipios de Laitila, Mynämäki, Taivassalo e Uusikaupunki, todos eles na súa mesma rexión.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Vehmaa
Simbolismo cristián

O **simbolismo cristián** é o uso de símbolos, incluíndo arquetipos, actos, ilustracións ou acontecementos, por parte do cristianismo. Inviste obxectos ou accións dun significado interior que expresa ideas cristiás.

O simbolismo do cristianismo primitivo estivo marcado polo seu entendemento só para os iniciados, mentres que despois da legalización do cristianismo no século IV, entraron en uso símbolos máis recoñecibles. O cristianismo tomou prestado das accións ordinarias presentes na maioría dos períodos e en todas as rexións do mundo, moitos dos seus símbolos máis significativos.

O cristianismo non practicou polo xeral aniconismo, ou evitar ou a prohibición de tipos de imaxes, malia que as seitas xudeocristiás, así como algunhas confesións cristiás modernas, preferiron non empregar figuras nos seus símbolos, invocando a prohibición da idolatría dos Dez mandamentos.

## Notas 
## Véxase tamén 
### Ligazóns externas 
*Symbols in Christian Art and Architecture  
*Christian Symbols Net 
*Christian Symbols and Glossary
Sinal da cruz

miniatura|Persoas facendo o sinal da cruz.
O **sinal da cruz** (do latín: *signum crucis*) é un xesto ritual empregado por diversos grupos ou pólas do cristianismo (igrexas ortodoxas orientais, catolicismo, anglicanismo, luteranismo e en certos rituais no metodismo, presbiterianismo e nas igrexas reformadas). 
Esta bendición realízase mediante o trazado dunha cruz vertical sobre o corpo coa man dereita, a miúdo acompañada pola recitación oral ou mental dunha fórmula trinitaria.
Tamén se usa en diversas expresións de sincretismo relixioso, influenciadas polo cristianismo. Neste eido, ás veces atribúeselle connotacións máxicas. As denominacións cristiás formais asígnanlle ó xesto diversos propósitos:

* Inicio e peche das súas oracións e actos relixiosos.
* Fórmula de invocación da divindade.
* Saúdo ante lugares, obxectos e imaxes (no caso das denominacións cristiás que as usan) que son consideradas venerables ou santas.
* Sinal de bendición sobre persoas ou cousas.
* Para conxurar da hipotética presenza do mal nunha situación, idea ou lugar, así como na realización de exorcismos, co suposto fin de expulsar demos que, segundo a crenza, introduciríanse nalgunhas persoas (no caso das igrexas que realizan dita práctica).

Dende o punto de vista da kinésica pódese considerar un "xesto emblemático", polo seu contido simbólico convencional.

## Notas
Manohla Dargis

**Manohla Dargis**, nada en 1961 é a principal crítica cinematográfica de *The New York Times*, xunto con A.O. Scott. Foi anteriormente crítica principal para *Los Angeles Times*, editora e crítica da sección de cine na Weekly e crítica de cine en *The Village Voice*, onde comezou a súa carreira en 1987. Escribiu para diversas publicacións, entre as que se inclúen *Film Comment* e *Sight and Sound.* Escribiu a monografía sobre o filme de Curtis Hanson: *L.A. Confidential*, para o British Film Institute e ten unha entrada en American Movie Critics: An Anthology From the Silents Until Now, un libro editado por Phillip Lopate e publicado pola editorial Library of America. Dargis creceu no East Village de Manhattan e mostrou o seu temperán amor pola cinematografía a través da asistencia regular ó St. Mark’s Cinema e ó Theater 80. Está casada co restaurador Lou Amdur.

## Notas 
## Véxase tamén 
### Ligazóns externas 
*
Universidade de Carolina do Norte en Chapel Hill

A **Universidade de Carolina do Norte en Chapel Hill** (en ), tamén coñecida como UNC polas súas siglas en inglés, ou sinxelamente Carolina, é unha universidade pública con sede en Chapel Hill, Carolina do Norte, nos&nbsp;Estados Unidos. Fundada en 1789, a universidade comezou a matricular estudantes en 1795, o que tamén a converte nunha das tres institucións que reclaman o título de ser a universidade pública máis antiga dos Estados Unidos, xunto con Xeorxia e William and Mary. Carolina do Norte é unha das oito universidades Public Ivy.

## Historia 
dereita|miniatura|Catálogo de cursos da Universidade de Carolina do Norte a partir de xuño de 1819
Constituída pola Asemblea Xeral de Carolina do Norte o 11 de decembro de 1789, a pedra angular da universidade foi colocada o 12 de outubro de 1793, preto das ruínas dunha capela, elixidos pola súa localización central dentro do estado. A primeira universidade pública constituída baixo a Constitución dos Estados Unidos, a Universidade de Carolina do Norte en Chapel Hill é a universidade pública máis antiga dos Estados Unidos e a única institución quen de conferir licenciaturas no século XVIII.

Durante a Guerra Civil, o gobernador de Carolina do Norte, David Lowry Swain, persuadiu ó presidente confederado Jefferson Davis de eximir a algúns estudantes con respecto ó proxecto, polo que a universidade era un dos poucos da Confederación que logrou manterse aberta. Porén, Chapel Hill sufriu a perda de moita da súa poboación durante a guerra como calquera vila no Sur, e cando o número de alumnos non se recuperou, a universidade viuse obrigada a pechar durante a reconstrución do 1 de decembro de 1870 e 6 de setembro de 1875.

## Notas
Sarah Connolly

**Sarah Patricia Connolly**, nada no condado de Durham en 1963, é unha mezzosoprano inglesa, destacada intérprete de Händel e música barroca e contemporánea.

## Traxectoria 
Educouse na Queen Margaret's School de York e no Royal College of Music.  Durante cinco anos foi membro da BBC Singers onde cantou jazz. Ó deixar o grupo comezou a interesarse na ópera, debutando en 1994 en Der Rosenkavalier como Annina. A súa consagración chegou como Serse (Xerxes) e como Giulio Cesar no Festival de Glyndebourne. Debutou no Covent Garden no 2009, como Dido en *Dido and Aeneas*.
Cantou música contemporánea, *Twice Through the Heart* de Mark-Anthony Turnage a carón de Oliver Knussen, Jonathan Harvey, John Tavener e outros, que foi lanzada no ano 2002 nunha gravación comercial.

En setembro do 2009, foi a solista de *The Last Night of the Proms*, cantando Mahler, jazz e *Rule Britannia* vestida como o Almirante Nelson.

Connolly vive en Gloucestershire, Cotswolds, xunto ó seu marido e filla Lily (2003).

En 2017 foi nomeada Dama do Imperio Británico.

## Notas 
## Véxase tamén 
### Ligazóns externas 
* Páxina oficial
Northrop Corporation

**Northrop Corporation** foi un dos principais fabricantes de avións dos Estados Unidos dende a súa fundación en 1939 ata a súa fusión con Grumman en 1994 para formar Northrop Grumman. A compañía é coñecida polo seu desenvolvemento do deseño da á voadora, destacando o bombardeiro furtivo B-2 Spirit.

## Avións 
* Northrop Alpha (1930) - transporte monomotor
* Northrop C-19 Alpha (1930) - transporte monomotor
* Northrop Beta (1931) - avión deportivo monomotor
* Northrop Gamma (1932) - transporte monomotor
* Northrop Delta (1933) - transporte monomotor
* Northrop XFT (1933) - prototipo de caza naval
* Northrop YA-13 (1933) - prototipo de avión de ataque
* Northrop A-17/Nomad (1935) - ataque/bombardeiro lixeiro
* Northrop BT (1935) - bombardeiro en picado
* Northrop N-1M (1940) - á voante experimental
* Northrop N-3PB (1940) - hidroavión de bombardeo e patrulla
* Northrop P-61 Black Widow (1942) - caza nocturno
* Northrop N-9M (1942) - proba de concepto de á voadora a escala experimental para o B-35
* Northrop XP-56 Black Bullet (1943) - prototipo de caza sen cola
* Northrop F-15 Reporter (1945) - avión de recoñecemento baseado no P-61
* Northrop XP-79 (1945) - prototipo de á voadara de caza a reacción
* Northrop YB-35 (1946) - prototipo de bombardeiro estratéxico
* Northrop Pioneer (1946) - transporte trimotor 
* Northrop YB-49 (1947) - prototipo de bombardeiro estratéxico de oito motores
* Northrop F-89 Scorpion (1947) - interceptor
* Northrop X-4 Bantam (1948) - avión transónico experimental sen cola
* Northrop YC-125 Raider (1949) - transporte trimotor
* Northrop F-5 (1959) - caza lixeiro
* Northrop T-38 Talon (1959) - adestrador avanzado
* Northrop X-21 (1963) - avión experimental de control da capa límite
* Northrop M2-F2 (1966) - fuselaxe sustentador experimental impulsado por foguetes
* Northrop HL-10 (1966) - fuselaxe sustentador experimental impulsado por foguetes
* Northrop M2-F3 (1970) - fuselaxe sustentador experimental impulsado por foguetes

*Northrop YA-9 (1972) - prototipo de avión de ataque
*Northrop YF-17 (1974) - prototipo de caza que levou ao F/A-18
*Northrop Tacit Blue (1982) - avión furtivo experimental
*Northrop F-20 Tigershark (1982) - prototipo de caza lixeiro derivado do F-5
*Northrop B-2 Spirit (1989) - bombardeiro estratéxico furtivo
*Northrop YF-23 (1990) - prototipo de caza furtivo

## Notas
Manuel Bastida Franco

**Manuel Bastida Franco**, coñecido como **Choni**, nado no Galiñeiro (Meá, Mugardos) en 1912 e finado no Tellado (Fene) o 18 de xullo de 1951, foi un guerrilleiro antifranquista galego.

## Traxectoria 
En 1936 era cabo da Mariña no buque *Jaime I*. Co golpe de Estado do 18 de xullo de 1936 foi detido e inculpado en causa militar en Ferrol co resultado de sobresemento. Cando saíu da prisión afiliouse ao Partido Comunista de España e actuou como enlace da guerrilla. Foi denunciado en 1948 por Alejo Pablo Mora García, un infiltrado da Garda Civil, e procesado na causa 40/48 por prestar auxilio a partidas armadas xunto con Antonio Barreiro Ruiz, José Beceiro Fernández, Sol Bertalo Blanco, Rosa Caridad Basas, Jaime Castro Rodríguez, Francisco Castro Roibal, José María Díaz Díaz, Antonio Díaz Pérez, Vicente Díaz Veiga, Emilio Domínguez Cubero, María Dopico Aneiros, José Dopico García, Constantino Fernández Rosado, Juan Gallego Abeledo, José González Díaz, Francisco Graña Sequeiros, Germán López Rodríguez, Benito Paz Teijeiro, José Piñón Paz, Gerardo Pita López, Francisco Ponte Cabana, Alfonso Prados Pita, Francisco Ramos Calvet, Marcelino Rodríguez García, Manuel Rodríguez Sánchez, Daniel Romero López, Juan Romero Ramos, Antonio Sabín Prieto, Emilio Sande López, Silvestre Sanz García, Severino Suárez Ríos e Manuel Vázquez Rodríguez.

Despois da detención dos compañeiros militantes comunistas procesados, o 23 de xaneiro de 1948 incorporouse á IV Agrupación do Exército Guerrilleiro de Galicia. Como consecuencia, varios membros da súa familia foron arrestados e torturados. Despois estivo con Benigno Andrade García na V Agrupación. Ao disolverse pasou á provincia da Coruña. O 8 de xaneiro de 1949 participou con Benigno Andrade García, José Remuiñán Barreiro, Antonio López Arias e José Blanco Núñez na morte de José Couceiro Taboada, subcabo de Somatén, xefe de Falange e mestre e da súa muller María Constela en Soutelo de Montes. O 18 de xullo de 1951 morreu abrasado, xunto a Juan Gabeiras Barro, nunha casa do Tellado (Fene) á que lle prendeu lume a Garda Civil.

## Véxase tamén 
### Bibliografía 
* 

### Ligazóns externas 
* Ficha en Memoria da Coruña
Dictiópteros

[miniatura|*[Temnopteryx (insecto)|Temnopteryx* unha especie da familia Ectobiidae]]
miniatura|Raíña de térmites con soldados
A dos **dictiópteros** (**Dictyoptera**), do grego δίκτυον *diktyon* 'rede' e πτερόν *pteron* 'á', é unha superorde de insectos que inclúe dúas ordes existentes de insectos polineópteros: a orde Blattodea (térmites e cascudas) e a orde Mantodea (barbantesas), xunto cunha orde extinta, a Alienoptera. Aínda que todos os modernos Dictyoptera teñen ovipositores curtos, os fósiles máis antigos de Dictyoptera téñenos longos, igual que membros dos Orthoptera.

## Clasificación e filoxenia 
O uso do termo Dictyoptera cambiou cos anos, e aínda que quedou en gran medida en desuso durante a maior parte do último século, está agora utilizándose máis. Foi xeralmente considerado unha superorde, cuxas tres ordes eran Isoptera, Blattodea e Mantodea. Nalgunhas clasificacións, non obstante, Dictyoptera pasa a ter o status de orde e noutras a clase Isoptera está incluída dentro de  Blattodea, mentres se mantén Dictyoptera como superorde. En calquera caso, en todas as clasificacións os grupos constituíntes son os mesmos, pero tratados como categorías taxonómicas diferentes. As térmites e cascudas están moi estreitamente relacionadas, e os datos ecolóxicos e moleculares indican unha relación co xénero de cascudas *Cryptocercus*.

Baseándose nas evidencias xenéticas, os parentes vivos máis próximos dos Dictyoptera son os fásmidos e os enigmáticos grupos Mantophasmatodea e Grylloblattodea. Se os Dictyoptera son considerados unha superorde estas tres ordes deberían incluírse nela.

As relacións evolutivas baseadas en Eggleton, Beccaloni & Inward (2007), son as que se mostran no seguinte cladograma: As familias de cascudas Lamproblattidae e Tryonicidae non se mostran, pero están situadas dentro da superfamilia Blattoidea. As familias de cascudas Corydiidae e Ectobiidae eran previamente coñecidas como os Polyphagidae e os Blattellidae.

[centre|miniatura|[Comportamento deimático da barbantesa *Oxyopsis* sp.]]

## Notas 
## Véxase tamén 
### Bibliografía 
* Cameron, Stephen L.; Barker, Stephen C. & Whiting, Michael F. (2006): Mitochondrial genomics and the new insect order Mantophasmatodea. *Molecular Phylogenetics and Evolution* **38**: 274–279.  (HTML abstract)
* 
*
Dictyoptera (xénero)

***Dictyoptera*** é un xénero de escaravellos da familia Lycidae. Describíronse polo menos catro especies neste xénero. O xénero ten o mesmo nome que a superorde homónima Dictyoptera coa que non se debe confundir.
miniatura|*Dictyoptera simplicipes*

## Especies 
* *Dictyoptera aurora* (Herbst, 1784) 
* *Dictyoptera hamatus* Mannerheim, 1843
* *Dictyoptera mundus* (Say, 1835)
* *Dictyoptera simplicipes* Mannerheim, 1843

## Notas 
## Véxase tamén 
### Bibliografía 
* 
* 
* 
* 
*
Astander

**Astander** (Astilleros Santander) é unha empresa naval cántabra adicada á reparación de buques.

## Notas
MetalShips & Docks

**MetalShips & Docks** é un estaleiro galego adicado á construción de buques. Fundouse no 2000 nas instalacións do desaparecido Astilleros y Construcciones (Ascón).

O estaleiro pertence ao grupo Rodman, que tamén ten outro estaleiro na ría de Vigo, Rodman Polyships, na parroquia moañesa de Meira.
En 2011 fíxose coas instalacións de M. Cíes.
## Notas
Otopappus

***Otopappus*** é un xénero de plantas con flor da tribo dos xirasoles (Heliantheae) dentro da familia das Asteraceae, principalmente propia de Mesoamérica pero cunha especie en Xamaica.

Un dos antigos sinónimos deste xénero é Notoptera, que é tamén o nome dunha orde de insectos (ver Notoptera (insectos)).

;Especies
# *Otopappus acuminatus* S.Watson - Xalisco
# *Otopappus brevipes* B.L.Rob. - de Chiapas a Nicaragua
# *Otopappus calarcanus* S.Díaz -  Colombia
# *Otopappus curviflorus* (R.Br.) Hemsl. - de Veracruz a Nicaragua
# *Otopappus epaleaceus* Hemsl. - de Puebla a Guatemala
# *Otopappus glabratus* (J.M.Coult.) S.F.Blake - Guatemala, Honduras, O Salvador
# *Otopappus guatemalensis* (Urb.) R.L.Hartm. & Stuessy  - Guatemala, Belize, Iucatán
# *Otopappus hirsutus* (Sw.) R.L.Hartm. & Stuessy - Xamaica
# *Otopappus imbricatus* (Sch.Bip.) S.F.Blake - Puebla, Morelos, Michoacán, Guerrero
# *Otopappus koelzii* McVaugh - Michoacán, Colima, Xalisco
# *Otopappus mexicanus* (Rzed.) H.Rob. - Guerrero, Oaxaca
# *Otopappus microcephalus* S.F.Blake - Colima, Xalisco, Guerrero, Oaxaca
# *Otopappus robustus* Hemsl. - Veracruz
# *Otopappus scaber* S.F.Blake - Guatemala, Belize, Iucatán, Chiapas
# *Otopappus syncephalus* Donn.Sm. - Guatemala
# *Otopappus tequilanus* (A.Gray) B.L.Rob. - Sinaloa, Xalisco, Nayarit, Michoacán, Guerrero, Oaxaca
# *Otopappus verbesinoides* Benth. - de Oaxaca a Nicaragua
;incluídas anteriormente
Varias especies antes incluídas en *Otopappus* son agora consideradas como mellor clasificadas noutros xéneros como *Lundellianthus*, *Oblivia* e *Verbesina*

## Notas
Construcciones Navales del Norte

**Construcciones Navales del Norte** (La Naval) é unha empresa vasca con sede en Sestao adicada á construción de buques.

Foi refundado en 2005 nas instalacións de "Astilleros Españoles", «La Naval de Sestao» ou "La Naval".

## Notas
Atlas H

**Atlas H** foi un lanzador orbital pertencente á familia de foguetes Atlas, formada en primeiro lugar por mísiles e máis tarde por foguetes espaciais.

## Características 
O Atlas H foi pensado desde o principio para ser usado como vehículo orbital, usando a mesma etapa principal que o Atlas G pero sen a etapa Centaur I . Tódolos Atlas H (cinco en total) foron lanzados desde a Base Vandenberg da Forza Aérea, en California, sen ningún fallo.

## Historial de lanzamentos 
## Notas 
## Véxase tamén 
### Outros artigos 
*Atlas
*Atlas A
*Atlas B
*Atlas C
*Atlas D
*Atlas E
*Atlas F
*Atlas G
Mundial de Fútbol de 2018 - Fase final

A **fase final** da Copa do Mundo de Fútbol de 2018 celebrada en Rusia enfrontará aos campións e subacampións dos diferentes grupos da primeira fase. Así pois, dous equipos de cada grupo, dun total de dezaseis, enfrontaranse nunha primeira rolda a partido único, pasando os vencedores do mesmo aos cuartos de final. Despois de eliminatorias sucesivas xogarase a final cos dous equipos que pasen todas as roldas. Todos os horarios amosados corresponden á hora local indicada.

## Eliminatorias 
### Árbore 

## Oitavos de final 
### Francia - Arxentina 
|300px|link=
|vhalign="top"|
|valign="top" width="50%"|

|}

### Uruguai - Portugal 
|300px|link=
|vhalign="top"|
|valign="top" width="50%"|

|}

### España - Rusia 
|300px|link=
|vhalign="top"|
|valign="top" width="50%"|

|}

### Croacia - Dinamarca 
|300px|link=
|vhalign="top"|
|valign="top" width="50%"|

|}

### Brasil - México 
|300px|link=
|vhalign="top"|
|valign="top" width="50%"|

|}

### Bélxica - Xapón 
|300px|link=
|vhalign="top"|
|valign="top" width="50%"|

|}

### Suecia - Suíza 
|300px|link=
|vhalign="top"|
|valign="top" width="50%"|

|}

### Colombia - Inglaterra 
|300px|link=
|vhalign="top"|
|valign="top" width="50%"|

|}

## Cuartos de final 
### Uruguai - Francia 
|300px|link=
|vhalign="top"|
|valign="top" width="50%"|

|}

### Brasil - Bélxica 
|300px|link=
|vhalign="top"|
|valign="top" width="50%"|

|}

### Suecia - Inglaterra 
|300px|link=
|vhalign="top"|
|valign="top" width="50%"|

|}

### Rusia - Croacia 
|300px|link=
|vhalign="top"|
|valign="top" width="50%"|

|}

## Semifinais 
### Francia - Bélxica 
|300px|link=
|vhalign="top"|
|valign="top" width="50%"|

|}

### Croacia - Inglaterra 
|300px|link=
|vhalign="top"|
|valign="top" width="50%"|

|}

## Terceiro posto 
|300px|link=
|vhalign="top"|
|valign="top" width="50%"|

|}

## Final 
|300px|link=
|vhalign="top"|
|valign="top" width="50%"|

|}

## Véxase tamén 
### Outros artigos 
* Rusia
* Mundial de Fútbol Rusia 2018
* Copa do Mundo de Fútbol

### Ligazóns externas 
* Sitio web oficial da FIFA World Cup 2018
Arbeit macht frei

dereita|miniatura|Entrada de Auschwitz I coa inscrición *Arbeit macht frei*.
***Arbeit macht frei*** é unha frase alemá cuxa tradución ó galego é ‘o traballo libera’. Aínda que ás veces poida ser entendida como ‘o traballo libérate’ ou ‘o traballo faivos libres’, a frase en cuestión foi formulada na lingua teutoa empregando un modo estritamente impersoal. O lema foi emprazado sobre os accesos a numerosos campos de concentración e exterminio estabelecidos polo réxime nazi.
*Arbeit macht frei* é unha frase intencionalmente ambigua: suxire non só que o traballo libera as vítimas detidas polo nazismo, senón a ocupación dos nazis ó consumar o asasinato premeditado de enormes masas humanas de orixe e condición diversa (opositores ao réxime, librepensadores, xudeus, masóns, xitanos, comunistas, homosexuais, e inimigos de guerra, entre os que non faltaron cristiáns).

## Orixe 
*Arbeit macht frei* é o título dunha novela do autor nacionalista alemán Lorenz Diefenbach publicada en Viena en 1873. Nesta mesma cidade, en 1922 serían impresos selos co lema por parte da Asociación de escolas alemás antisemitas. En 1927, *Arbeit macht frei* foi adoptado como slogan por parte do Goberno da República de Weimar enxalzando os efectos da súa política de impulso de grandes obras públicas para combater o desemprego. Este slogan foi mantido polo goberno do NSDAP (Partido Nazi) dende que chegou ó poder en 1933 e até implantalo logo nos campos de exterminio masivo.

## Notas
Paul Chart

**Paul Chart**, nado o 10 de outubro de 1961, é un director de cinema, guionista e produtor inglés. O seu filme *American Perfekt* foi estreado na sección Un Certain Regard do Festival de Cine de Cannes de 1997.

## Filmografía 
* *Not a War Film* (1984)
* *Hand in Hand* (1985)
* *Nothing Wrong* (1987)
* *Foreign Bodies* (1987)
* *Judgement in Berlin* (1988) (guionista - sen acreditar)
* *A Conversation with Ken Kesey* (1995)
* *American Perfekt* (1997)
* *Breaking Waves* (2011)

## Notas 
## Véxase tamén 
### Ligazóns externas 
*
Mark Fergus e Hawk Ostby

[miniatura|Hawk Ostby, aceptando un [Premios Hugo|Premio Hugo en Helsinqui, no ano 2017.]]
**Mark Fergus** e **Hawk Ostby** son dous guionistas estadounidenses, máis coñecidos polo seu traballo no filme *Children of Men* (polo cal foron nomeados ó Oscar ó mellor guión adaptado) e *Iron Man*. Entre os seus outros traballos salientan *First Snow*, que tamén foi dirixido por Fergus, e *Cowboys & Aliens*.

Son os creadores e produtores executivos da serie de televisión *The Expanse*, que se estreou en Syfy en decembro de 2015.

## Notas 
## Véxase tamén 
### Ligazóns externas 
* 
*
Y tu mamá también

***Y tu mamá también*** é un filme mexicano de 2001 dirixido por Alfonso Cuarón e escrito por Cuarón e o seu irmán Carlos. Conta a historia de dous mozos adolescentes que comezan unha viaxe polas estradas en compaña dunha muller. Está protagonizado polos actores mexicanos Diego Luna e Gael García Bernal e pola actriz española Maribel Verdú.

## Personaxes 
* Maribel Verdú como Luisa Cortés
* Gael García Bernal como Julio Zapata
* Diego Luna como Tenoch Iturbide
* Diana Bracho como Silvia Allende de Iturbide
* Andrés Almeida como Diego "Saba" Madero
* Ana López Mercado como Ana Morelos
* Nathan Grinberg como Manuel Huerta
* Verónica Langer como María Eugenia Calles de Huerta
* María Aura como Cecilia Huerta
* Juan Carlos Remolina como Alejandro "Jano" Montes de Oca
* Daniel Giménez Cacho (*sen acreditar*) como narrador

## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
A terra baldía

***A terra baldía*** (en ) é un poema longo por T. S. Eliot, amplamente considerado como un dos poemas máis importantes do século XX e un traballo central de poesía modernista. Publicado en 1922, o poema de 434 liñas foi publicado no Reino Unido no número de outubro de *The Criterion*, e nos Estados Unidos no número de novembro de *The Dial*.  Foi publicado en forma de libro en decembro de 1922. Entre as súas frases máis famosas están "April is the cruellest month", "I will show you fear in a handful of dust", e o mantra en lingua sánscrita "Shantih shantih shantih".

Foi traducido ó galego por Armando Requeixo e María Fe González e foi publicado por Follas Novas en 1998.

## Notas
Centro de detención de Guantánamo

miniatura|Prisioneiros no campo de detención de Guantánamo.
O **centro de detención de Guantánamo** é un cárcere de alta seguridade situada na Base Naval da Baía de Guantánamo, localizada na illa de Cuba. É unha propiedade estadounidense. Dende 2002, as autoridades estadounidenses usárona como centro de detención para detidos acusados de terrorismo, a maioría deles detidos en Afganistán durante a invasión deste país, que seguiu ós atentados do 11 de setembro de 2001.

Guantánamo é só unha parte do sistema de campos de detención que mantén Estados Unidos no exterior, e que inclúe outros campos en Iraq e Afganistán. Ducias de detidos foron levados a Guantánamo dende outros centros de detención secretos da CIA.

## Historia 
### Base militar 
miniatura|Vista xeral da base naval de Guantánamo.
A base foi instalada na illa de Cuba durante a ocupación militar dos Estados Unidos que seguiu á guerra hispano-estadounidense de 1898. Tras independizarse Cuba dos&nbsp;Estados Unidos en 1902, a base seguiu baixo propiedade estadounidense protexida pola Emenda Platt. O 1 de xullo de 1904 entrou en vigor o acordo polo que Cuba arrenda a perpetuidade a base aos Estados Unidos. Cuba rexeita actualmente o acordo alegando que foi asinado baixo ameaza dunha nova invasión estadounidense.

### Cárcere 
Foi acondicionado o cárcere trala incursión en Afganistán, a finais de 2001. Dous días despois dos atentados do 11 de setembro de 2001, o Congreso dos Estados Unidos aprobou unha resolución pola que se outorgaba ó presidente George W. Bush unha autorización sen precedentes para empregar a forza contra "nacións, organizacións e individuos" que, segundo o seu criterio, estivesen relacionados en calquera xeito cos atentados ou con actos futuros de terrorismo internacional.

O 17 de setembro, o presidente Bush asinou un memorando no que autorizaba á CIA a instalar centros de detención fóra do territorio dos Estados Unidos. Este documento ten carácter secreto.

En novembro de 2001, George W. Bush asinou unha orde executiva en materia militar sobre "Detención, tratamento e axuizamento de certos estranxeiros na guerra contra o terrorismo", pola que autorizou ó&nbsp;Pentágono a manter a cidadáns non estadounidenses baixo custodia indefinida sen cargos. Os 20 primeiros prisioneiros chegaron o 11 de xaneiro de 2002.

## Notas
Tony Smith (axente)

**Tony Smith** é un axente británico máis coñecido pola súa faceta de axente do grupo de música Genesis dende 1973 e dos artistas Phil Collins, Mike Rutherford e Tony Banks. Tamén é, dende 2007, axente de Pink Floyd xunto con with Paul Loasby. Ademais de artistas e grupos ingleses, tamén é axente doutras bandas de todo o mundo. En 2000, a Music Managers Foundation outorgoulle o Premio Peter Grant.

## Notas
Eric Newman (produtor)

**Eric Newman** é un produtor estadounidense de cinema e televisión, así como o fundador de Grand Electric, unha compañía de produción con sede nos Ánxeles asociada con StudioCanal. Anteriormente, foi socio fundador de Strike Entertainment, xunto con Marc Abraham e Thomas A. Bliss.

## Filmografía 
### Cinema 
* ''Wayne's World* (1992) (produtor asociado)
* *Tommy Boy* (1995) (produtor asociado)
* *Black Sheep* (1996) (produtor asociado)
* *The Emperor's Club* (2002) (produtor executivo)
* *Dawn of the Dead* (2004) (produtor)
* *Slither* (2006) (produtor)
* *Children of Men* (2006) (produtor)
* *The Possibility of Hope* (2007) (produtor)
* *Flash of Genius* (2008) (produtor executivo)
* *The Last Exorcism* (2010) (produtor)
* *The Thing* (2011) (produtor)
* *In Time* (2011) (produtor)
* *The Man with the Iron Fists* (2012) (produtor)
* *The Last Exorcism Part II* (2013) (produtor)
* *The Sacrament* (2013) (produtor executivo)
* *Robocop* (2014) (produtor)
* *Bright* (2017) (produtor)

### Televisión 
* *NYPD Blue* (1994-1995) (Teleplay By, Story By, "You Bet Your Life": tempada 2, episodio 8)
* *Hemlock Grove* (2013-2015) (produtor executivo)
* *Narcos'' (2015-17) (produtor executivo)

## Notas 
## Véxase tamén 
### Ligazóns externas 
*
Cinéma vérité

O ***cinéma vérité*** é un estilo de cinema que comezou como unha reacción europea cara ó sistema clásico de facer filmes. Inventado por Jean Rouch, está inspirado na teoría de Dziga Vertov sobre Kino-Pravda e está influenciado polos filmes de Robert Flaherty. Mestura a improvisación co uso da cámara para desvelar a verdade ou salientar temas agochados detrás da crúa realidade. O cinema de realidade fornece similares tipos de ilusión cinematográfica que se atopan nos clásicos de Hollywood, pero que por mor dunha relaxación das ataduras entre o seu estilo e os aspectos narrativos permite un realismo subxectivo aumentado e expresividade autoral.

Na forma clásica de Hollywood, o filme é ditado pola narrativa, cada cousa que pasa nun filme clásico suponse que fai avanzar a narrativa. Todos os personaxes presentados son axentes causais na narrativa, e os clásicos son saturados con imaxes redundantes, expresións verbais ou símbolos para obter a mensaxe a través do espectador. Isto pode ser como unha construción artificial da realidade, xa que nada que non axude ó espectador a entender claramente o que está a ocorrer, será incluído no filme. O cinema de realidade rexeita isto por irreal e tende a presentar personaxes e situacións da vida real onde as cousas que pasan non sempre teñen unha mensaxe ou propósito claro, e que en troques é vago e misterioso. Polo tanto, o cinema de realidade non se preocupa por explicar, claramente, moitas das escenas desenvolvidas nos filmes.

## Notas
Prisión de Maze

A **Prisión de Maze** (en inglés: ''Her Majesty's Prison Maze*, tamén coñecida como **The Maze**, o **Bloque-H** ou **Long Kesh**) foi un cárcere de Irlanda do Norte no que se recluían terroristas e paramilitares unionistas e republicanos durante o conflito de Irlanda do Norte, dende 1971 a 2000.

Estaba situada no antigo centro de detención da Royal Air Force de Long Kesh, nos arredores de Lisburn. Estaba no townland de Maze, a uns catorce quilómetros ó suroeste de Belfast. A prisión e os seus presos xogaron un papel salientado na historia das últimas décadas do século XX en Irlanda, particularmente durante a folga de fame de 1981 de prisioneiros da IRA. A prisión foi pechada en 2000; a súa demolición comezou o 30 de outubro de 2006, pero dende 2010 as obras detivéronse.

## Antecedentes 
Tras a introdución de *internamento'' (prisión sen xuízo) para os sospeitosos de pertencer á IRA en 1971 lanzouse a "Operación Demetrius" por parte da Real Policía do Ulster (RUC) e o exército británico, unha redada na que se detivo a 452 sospeitosos o 9 de agosto. 342 católicos foron arrestados. Porén, os membros máis importantes do PIRA foran alertados e 104 dos arrestados foron postos en liberdade cando se soubo que non tiñan conexión cos paramilitares. Os responsables da operación foron tachados de torpes, arrestando a moitas persoas equivocadas, usando información non actualizada. Máis tarde foron arrestados algúns lealistas. En 1972 había 924 internados; no momento en que acabou o internamento (5 de decembro de 1975) detivéronse a 1.981 persoas: deles o 95% (1.874) eran católicos e o 5% restante (107) protestantes

## Notas
Álex Rodríguez (editor)

**Álex Rodríguez**, nado en Saint-Martin-d'Hères o 18 de maio de 1971, é un editor de cinema mexicano, con máis que vinte créditos de filmes.

## Traxectoria 
Editou numerosos filmes de Alfonso Cuarón, comezando con *Y tu mamá también* (2001). El e Cuarón foron nomeados ó Oscar á mellor montaxe polo filme *Children of Men* (2006). O crítico Wesley Morris describiu o seu traballo deste xeito: "Children of Men" ten unha inmediatez ampulosa que é singular nesta era de corte rápido. Xunto con Álex Rodríguez, Cuarón monta o cadro el mesmo, e mentres usa os efectos dixitais como enriquecemento, constrúe escenas dentro do marco da cámara no canto de só unha sala de edición. Así que o filme é tan teatral como cinematográfico."

## Notas 
## Véxase tamén 
### Ligazóns externas 
*
Fleet Street

miniatura|300x300px|A Fleet Street en 2005.
**Fleet Street** é unha rúa en Londres, Inglaterra, bautizada en homenaxe ao río Fleet. Foi a sede da prensa británica até á década de 1980. Mesmo despois de que o último gran representante dos medios, a Reuters, deixase a zona en 2005, o nome da rúa continúa a ser usado como unha metonimia para a prensa nacional británica.

## Historia 
A primeira tipografía de&nbsp;Inglaterra foi instalada aquí a finais do século XV por un asistente de William Caxton. En 1702, o primeiro xornal, The Daily Courant, foi publicado na Fleet Street - a súa localización era conveniente tanto en relación á City canto a Westminster, principais fontes de novas. Dende entón, Fleet Street pasou a ser o centro da industria editorial de Londres. As rotativas baixo as oficinas do diario foron abandonadas en 1987, cando a nova tecnoloxía permitiu producir xornais lonxe do centro, en áreas como Wapping e Docklands. 
Os dramaturgos Shakespeare e Ben Jonson eran fregueses da vella Mitre Tavern, hoxe no n.º 37.

Na esquina ao nordeste da rúa hai un busto do escrito Edgar Wallace, que traballara alí para o *Daily Mail* antes de acadar sona internacional como autor e guionista.

## Notas 
## Véxase tamén 
### Bibliografía 
*
*
*
*
### Ligazóns externas
Hangaku Gozen

**Hangaku Gozen** (en ) foi unha muller samurai (onna-bugeisha) xaponesa, unha das poucas guerreiras do seu país coñecidas e referenciadas na historia e a literatura clásica.

## Traxectoria 
A súa vida transcorreu entre a fin do período Heian e o comezo do período Kamakura. Era a filla dun guerreiro samurai chamado Jō Sukekuni (城資国). Os seus irmáns eran Jō Sukenaga (城資永) e Jō Nagamochi (城長茂 ou Sukemochi 助茂).

Hangaku loitou e axudou na defensa do castelo de Echigo en 1201. Vestida con roupas de home, foi abatendo coas súas frechas dende a torre do castelo a tódolos atacantes que se achegaban. Finalmente, un arqueiro evitouna e rodeándoa pola parte de atrás do castelo, foi quen de ferila cunha frecha.

## Notas 
## Véxase tamén 
### Outros artigos 
*Nakano Takeko
*Tomoe Gozen
*Shizuka Gozen
Igrexa de Suecia

A **Igrexa de Suecia** (sueco: *Svenska kyrkan*) é unha igrexa evanxélica luterana nacional. Ata o ano 1999 foi a igrexa do estado sueco. Ten a súa sede en Uppsala e a finais de 2017 tiña 6 millóns de bautizados, sendo a maior denominación cristiá de Suecia.

É a denominación luterana máis grande de Europa e a terceira máis grande do mundo tras a Igrexa Evanxélica Etíope Mekane Yesus e a Igrexa Evanxélica Luterana en Tanzania. É membro da Comuñón de Porvoo e profesa a rama luterana do Cristianismo. Está composta por trinta dioceses divididas en parroquias. É unha igrexa nacional aberta que, traballando cunha organización democrática e a través do ministerio da igrexa, cobre todo o país. O Primado da Igrexa de Suecia é o Arcebispo de Uppsala (en xuño de 2018 era Antje Jackelén, a primeira muller arcebispo de Suecia).

É litúrxica e teoloxicamente "igrexa alta", conservando sacerdotes, vestimentas e a Misa durante a Reforma en Suecia. En común con outras igrexas evanxélicas luteranas (particularmente nos estados nórdicos e bálticos), a Igrexa de Suecia mantén o episcopado histórico. Algunhas igrexas luteranas teñen política congregacional ou política episcpal modificada sen sucesión apostólica, pero o episcopado histórico mantense en Suecia e noutras nacións luteranas da Comuñón de Porvoo.

A Igrexa de Suecia é coñecida pola súa posición liberal en materias teolóxicas, particularmente na cuestión da homosexualidade. Cando Eva Brunne foi consagrada como Bispo de Estocolmo en 2009, converteuse na primeira bispo abertamente lesbiana do mundo.

A pesar dunha significativa perda anual de membros (recentemente dun 2% cada ano), a súa membresía de 5 993 368 persoas en 2017 representa o 59,3% da poboación sueca. Ao redor dun 2% dos membros da igrexa vai regularmente ao servizos dominicais. Segundo unha enquisa de Gallup realizada en 2009, o 17% dos suecos considera a relixión como unha parte importante da súa vida.

## Notas
East London

dereita|miniatura|300px|East London.
**East London** é a parte de leste da cidade de Londres, a capital do Reino Unido.
Koski Tl

**Koski Tl** (*Tl. Koski*, ”Turun läänin Koski”, en sueco *Koskis*) é un municipio de Finlandia situado na rexión de Finlandia Propia. En 2018 a súa poboación era de 2.353 habitantes. A superficie do termo municipal é de 192,42 km2, dos cales 0,94&nbsp;km2 son auga. O concello ten unha  densidade de poboación de 12,29 hab./km².

Limita cos municipios de Loimaa, Marttila, Pöytyä, Salo, Somero e Ypäjä, este último pertencente á rexión de Tavastia Propia.

O nome do municipio vén da antiga provincia provincia de Turku e Pori, denominada en finés *Turun ja Porin lääni*. Para diferenciar o municipio doutros tamén chamados *Koski* adoptouse a forma *Tl* xunto ao nome, do mesmo xeito que Koski Hl (da antiga provincia de Tavastia, en finés *Hämeen lääni*). Este último municipio mudou a súa denominación por Hämeenkoski en 1996, mais Koski Tl mantivo o seu nome.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Koski Tl
O deserto vermello

***O deserto vermello*** (en ) é un filme italiano dirixido por Michelangelo Antonioni e protagonizado por Monica Vitti e Richard Harris. Escrito por Antonioni e Tonino Guerra, o filme trata sobre unha muller que tenta sobrevivir no mundo moderno da neurose cultural e a dúbida existencial. O primeiro filme a cor de Antonioni, *O deserto vermello* salienta polo seu deseño escénico; o traballo ten lugar en gran medida en paisaxes industriais que foron interpretadas como correlativas do malestar, alienación e percepcións vivas da personaxe principal. O seu título inicial foi *Celeste e verde*.

Estreouse en galego o 25 de novembro de 2001 a través da TVG.

## Personaxes 
* Monica Vitti como Giuliana
* Richard Harris como Corrado Zeller
* Carlo Chionetti como Ugo
* Xenia Valderi como Linda
* Rita Renoir como Emilia
* Lili Rheims como muller do operador do telescopio
* Aldo Grotti como Max
* Valerio Bartoleschi como fillo de Giuliana
* Emanuela Paola Carboni como rapaza
* Giuliano Missirini como operador do telescopio

## Notas 
## Véxase tamén 
### Bibliografía 
* 
* 
* 

### Ligazóns externas 
* 
* Ficha en RottenTomatoes
Libelloides coccajus

***Libelloides coccajus*** é unha especie de insecto  neuróptero endopterigoto (con metamorfose completa) da familia Ascalaphidae.

## Características 
Neuróptero de ata 25 mm de lonxitude e 52 de envergadura. Pola súa forma e conduta lembra unha bolboreta; porén, as súas ás, que non levan escamas, son transparentes, amarelas no primeiro terzo externo e pardoescuras na face anterior.
Ten o corpo cheo de pelos mouros.

## Distribución 
Regular no sur de Europa, ó norte dos Alpes só en lugares mornos. É unha especie moi rara.

## Galería de imaxes

File:Owlfly (Libelloides coccajus) female with eggs (14503839164).jpg| Femia con ovos.
File:Naturkundliche Sammlung Übermaxx Überseemuseum Bremen 0122.JPG|Espécime de museo.

## Notas
## Véxase tamén 
### Ligazóns externas 
* Libelloides coccajus en Biodiversidade.eu
Iain Smith (produtor)

**Iain Smith**, nado en 1949 en Glasgow, é un produtor e director escocés de cinema. É coñecido pola produción de filmes como *Mad Max: Fury Road* (2015), *The Fountain* (2006), *Children of Men* (2006) e *Le Cinquième Élément* (1997), entre outros.

## Filmografía 
*1983 : *Local Hero*
*1984 : *The Frog Prince*
*1984 : *The Killing Fields*
*1986 : *A misión*
*1987 : *Hearts of Fire*
*1989 : *Killing Dad or How to Love Your Mother*
*1992 : *City of Joy*
*1992 : *1492: Conquest of Paradise*
*1996 : *Mary Reilly*
*1997 : *Le Cinquième Élément*
*1997 : *Seven Years in Tibet*
*1999 : *Entrapment*
*2001 : *Planet of the Apes*
*2001 : *Xogo de espías*
*2003 : *Cold Mountain*
*2004 : *Alexander*
*2006 : *Children of Men*
*2006 : *The Fountain*
*2008 : *Wanted*

## Véxase tamén 
### Ligazóns externas 
*